Hetkarê Hemserekê HDPyî yê Meclîsê Îdareyanê Herêmîyan ra Berpirsîyar Mehmet Ruştu Tîryakîyî seba Bazo Yilmazo ke zîndan de amebi qetilkerdene eşkerayîyêke daye.
Eşkerayîye de ame îfadekerdene ke polîtîkayê îqtîdarî her roje benê sebebê mergê tepişteyan û ame vatene ke seba tepişteyanê nêweşan dezgehê sey Dezgehê Tipê Edlîyî (ATK) wezîfeyanê xo nêanê ca. Tîryakîyî vat: ''ATK polîtîkayanê dewlete yê vera kurdan sey prensîbî qebul keno û beno hemparê sûcanê îqtîdarî.''
Eşkerayîye de ame vîrvistene de Bazo Yilmazî rê zî hetê ATKyî ra raporê 'eşkeno zîndan de bimano' dîyabi. Eşkerayîye de venga îqtîdarî ame dayene ke cade polîtîkayanê qirkerdişî ra fek vera bido û sere de Aysele Tugluk pêro tepişteyanê nêweşan vera bido.
